open-index/open-wikipedia-markdown huggingface dataset:
Σιν Μουβαλίτ

Ο **Σίν Μουβαλίτ**, ήταν πέμπτος βασιλιάς της 1ης Αμορρίτικης δυναστείας της Βαβυλώνας (1813 - 1792 π.χ.) γιος του και διάδοχος του βασιλιά Απίλ Σιν και πατέρας του κορυφαίου νομοθέτη και βασιλιά της Βαβυλώνας στην αρχαιότητα Χαμουραμπί. Σύμφωνα με τις επιγραφές που υπάρχουν με το όνομα του τον 13ο χρόνο της βασιλείας του απέκρουσε επίθεση της Ουρ και τον 17ο χρόνο της βασιλείας του κατέλαβε την Ισίν την οποία οχύρωσε με φρούρια.

## Πηγές

*A history of Babylonia and Assyria, Volume 1, Robert William Rogers, Eaton & Mains, 1900. pp. 387-388.
*Old Babylonian period (2003-1595 BC), Douglas Frayne, University of Toronto Press, 1990. p. 330-331.

Κατηγορία:Βασιλείς της Βαβυλώνας
Απίλ Σιν

Ο **Απίλ Σιν**, ήταν τέταρτος βασιλιάς της 1ης Αμορρίτικης δυναστείας της Βαβυλώνας (1830 - 1813 π.χ.) γιος και διάδοχος του βασιλιά της Βαβυλώνας Σαβιούμ πατέρας του Σιν Μουβαλίτ και παππούς του κορυφαίου βασιλιά νομοθέτη Χαμουραμπί.

## Πηγές

Robert William Rogers, A History of Babylonia and Assyria, Volume I, Eaton and Mains, 1900.

Κατηγορία:Βασιλείς της Βαβυλώνας
44 (αριθμός)

Το **44** (σαράντα τέσσερα) είναι ο φυσικός αριθμός που βρίσκεται μετά από το 43 και πριν από το 45. Είναι ένας άρτιος αριθμός, αφού 44:2 = 22, δηλαδή διαιρείται με το 2, στο σύνολο των φυσικών αριθμών. Ο αριθμός 44 συμβολίζεται ως **XLIV** στο ρωμαϊκό σύστημα αρίθμησης και ως ΜΔ΄ ή μδ΄ στο ελληνικό σύστημα αρίθμησης.

## Στα μαθηματικά
* Το 44 είναι ένας σύνθετος αριθμός, αφού οι φυσικοί διαιρέτες του είναι 1, 2, 4, 11, 22 και 44, δηλαδή έχει και άλλους φυσικούς διαιρέτες, εκτός του 1 και του εαυτού του. Ο επόμενος σύνθετος αριθμός είναι το 45.
* Το ανάπτυγμα πρώτων παραγόντων του 44 είναι 44 = 2² ·11.

### Οι βασικές πράξεις του 44
*Οι τετραγωνικές ρίζες του 44 είναι κατά προσέγγιση οι δύο άρρητοι αριθμοί ±6,6332495807107996982298654733414
* \mathrm{44! =  \prod_{i=1}^{44} i \simeq 2,6582715747884487680436258110146 \cdot 10^{54}} 
* \mathrm{ {}^244 = 44 \uparrow\uparrow 2 = 44^{44} \simeq 2,0507738235606100536452056091724 \cdot 10^{72}} 

## Το 44 στη Χημεία
* Ο ατομικός αριθμός 44 αντιστοιχεί στο ρουθήνιο.
* Η μοριακή μάζα 44 (κατά προσέγγιση μονάδας) αντιστοιχεί (μεταξύ άλλων) στην αιθανάλη και στο οξιράνιο.

## Αναφορές και παρατηρήσεις


## Εξωτερικοί σύνδεσμοι

Κατηγορία:Σύνθετοι αριθμοί
Σουμουλαέλ

Ο **Σουμουλαέλ**, ήταν δεύτερος βασιλιάς της 1ης Αμορίτικης δυναστείας της Βαβυλώνας (1880 - 1844 π.Χ.), γιος και διάδοχος του ιδρυτή του βασιλείου της Βαβυλώνας και της πόλης της Βαβυλώνας Σουμού Αμπούμ.

## Πηγές
* Robert William Rogers: *A History of Babylonia and Assyria*, Volume I, Eaton and Mains, 1900

Κατηγορία:Βασιλείς της Βαβυλώνας
Σουμού Αμπούμ

Ο **Σουμού Αμπούμ** ήταν ιδρυτής της πόλης της Βαβυλώνας και ο πρώτος βασιλιάς της πρώτης δυναστείας της πόλης (1894 - 1880 π.χ.) Αμορρίτικης καταγωγής έχτισε την πόλη της Βαβυλώνας (1894 π.χ.) δίνοντας της το όνομα **Μπαμπ - ιλί** : πύλη των θεών κατά πολλούς ταυτίζεται με τον βιβλικό Νεμρώδ.

## Πηγές

Robert William Rogers, A History of Babylonia and Assyria, Volume I, Eaton and Mains, 1900.

Κατηγορία:Βασιλείς της Βαβυλώνας
Σαμσού Ιλουνά

Ο **Σαμσού Ιλουνά** (1792 - 1712 π.χ.) ήταν ο έβδομος βασιλιάς της πρώτης Αμορρίτικης δυναστείας της Βαβυλώνας (1750 - 1712 π.χ.). Γιος και διάδοχος του Χαμουραμπί του κορυφαίου Βαβυλώνιου βασιλιά και νομοθέτη ο οποίος είχε καταφέρει να κατακτήσει ολόκληρη την Μεσοποταμία αλλά δεν είχε προλάβει να ενσωματώσει όλους τους κατακτημένους λαούς στο βασίλειο της Βαβυλώνας. Το αποτέλεσμα ήταν μετά τον θάνατο του να επαναστατήσουν, και να διαλυθεί με μεγάλη ευκολία η αυτοκρατορία του Χαμουραμπί η Ασσυρία και το Ελάμ ήταν οι πρώτες περιοχές που κήρυξαν την ανεξαρτησία τους παρά τους σκληρούς αγώνες του Σαμσού Ιλουνά. Τον ένατο χρόνο της βασιλείας του (1741 π.χ.) ένας τυχοδιώκτης με το όνομα Ριμ Σιν Β' επαναστάτησε  στην περιοχή της Λάρσα κηρύσσοντας την ανεξαρτησία του. Για 4 χρόνια πολέμησε σκληρά μαζί του τελικά όταν καταλήφθηκε η επανάσταση συνελήφθη και εκτελέστηκε μαζί με όλους τους συνεργάτες του. Συμπεριφέρθηκε βίαια στους επαναστάτες κατέστρεψε τις πόλεις της Ουρ και της Ουρούκ γκρεμίζοντας τα τείχη και καίγοντας τους περισσότερους από τους ναούς τους. Αργότερα λεηλάτησε το Ελάμ κλέβοντας ένα άγαλμα της Ινάνα.
Αργότερα ένας νέος σφετεριστής ο Ιλουμά Ιλού με την δικαιολογία ότι είναι απόγονος του Νταμίγκ Ιλισού τού τελευταίου βασιλιά τής Ισίν κήρυξε την ανεξαρτησία του από τη Βαβυλώνα. Ο Σαμσού Ιλουνά σε δύο εκστρατείες εναντίον του ηττήθηκε με αυτό τον τρόπο ο Ιλουμά Ιλού κατάφερε κερδίζοντας την ανεξαρτησία της νότιας Σουμερίας και της Νιππούρ να ιδρύσει την δεύτερη δυναστεία της Βαβυλώνας ή **πρώτη δυναστεία της Ζελάντ** (νότιας Βαβυλώνας). Ακολούθησε η επανάσταση και η ανεξαρτησία από την Ασσυρία και το Ελάμ το βασίλειο του Σαμσού Ιλουνά συρρικνώθηκε σημαντικά, οι περισσότερες κατακτήσεις του πατέρα του Χαμουραμπί χάθηκαν, το μόνο που κατάφερε στα τέλη της βασιλείας τους ήταν να συντρίψει τους Κασσίτες όταν έκαναν εισβολή στην Βαβυλώνα (1715 π.χ.)

## Εξωτερικοί σύνδεσμοι
* 

Κατηγορία:Βασιλείς της Βαβυλώνας
Κατηγορία:Βασιλείς της Λάρσα
Αμμί Ντιτάνα

Ο **Αμμί Ντιτάνα**, ήταν ο ένατος βασιλιάς της πρώτης Αμορρίτικης δυναστείας της Βαβυλώνας (1684 - 1646 π.χ.) γιος και διάδοχος του βασιλιά της Βαβυλώνας Αμπί Εσού. Βασίλευσε σε μια μακρόχρονη περίοδο ειρήνης και ευημερίας. 

## Πηγές

Albert Kirk Grayson (1975). Assyrian and Babylonian chronicles. J. J. Augustin. p. 203.

Κατηγορία:Βασιλείς της Βαβυλώνας
Αμπί Εσού

Ο **Αμπί Εσού**, ήταν ο όγδοος βασιλιάς της πρώτης Αμορρίτικης δυναστείας της Βαβυλώνας (1712 - 1684 π.χ.) γιος και διάδοχος του βασιλιά της Βαβυλώνας Σαμσού Ιλουνά εγγονός του Χαμουραμπί. Κατάφερε να αποκρούσει τους Κασσίτες που έκαναν επίθεση στη Βαβυλώνα, και προσπάθησε να συλλάβει τον σφετεριστή Ιλουμά Ιλού ιδρυτή της 2ης δυναστείας της Βαβυλώνας που είχε κατορθώσει να κηρύξει την ανεξαρτησία του την εποχή του πατέρα του. Ο Ιλουμά Ιλού κατάφερε να ξεφύγει ξανά στα έλη του ποταμού Τίγρη γι'αυτό ο Αμπί Εσού καταράστηκε το ποτάμι.

## Πηγές

*Albert Kirk Grayson (1975). Assyrian and Babylonian chronicles. J. J. Augustin. p. 203.
*Douglas Frayne (1990). Old Babylonian period (2003-1595 BC): Early Periods, Volume 4 (RIM The Royal Inscriptions of Mesopotamia). University of Toronto Press. pp. 404–410.

Κατηγορία:Βασιλείς της Βαβυλώνας
Σαμσού Ντιτάνα

Ο **Σαμσού Ντιτάνα**, ήταν ο ενδέκατος και τελευταίος βασιλιάς της πρώτης Αμορρίτικης δυναστείας της Βαβυλώνας (1626 - 1595 π.χ.) διάδοχος του βασιλιά της Βαβυλώνας Αμμί Σαντούκα. Στο τέλος της βασιλείας του στρατός των Χετταίων με επικεφαλής τον βασιλιά Μουρσίλις Α' κατέλαβε τη Βαβυλώνα, ανέτρεψε την Αμορρίτικη δυναστεία του Χαμουραμπί και παρέδωσε την πόλη στους Κασσίτες.

## Πηγές

*Albert Kirk Grayson (1975). Assyrian and Babylonian chronicles. J. J. Augustin. p. 203.

Κατηγορία:Βασιλείς της Βαβυλώνας
Άρθρο (αποσαφήνιση)

Η λέξη **Άρθρο** χρησιμοποιείται με τις ακόλουθες έννοιες:

* Άρθρο, γραπτό κείμενο εντύπου. 
* Άρθρο (γραμματική), μέρος του λόγου.
* Άρθρο (νομοθεσία), μέρος ενός νομοθετήματος.
Αμμί Σαντούκα

Ο **Αμμί Σαντούκα**, ήταν ο δέκατος βασιλιάς της πρώτης Αμορρίτικης δυναστείας της Βαβυλώνας (1646 - 1626 π.χ.) διάδοχος του βασιλιά της Βαβυλώνας Αμμί Ντιτάνα. Τον διαδέχθηκε ο Σαμσού Ντιτάνα τελευταίος βασιλιάς της 1ης δυναστείας της Βαβυλώνας πριν την κατάκτηση της πόλης από τους Χετταίους.

## Πηγές

*Albert Kirk Grayson (1975). Assyrian and Babylonian chronicles. J. J. Augustin. p. 203.

Κατηγορία:Βασιλείς της Βαβυλώνας
Ελένη Ασανίνα Καντακουζηνή

Η ** Ελένη Καντακουζηνή** (1313 - 1394) ήταν Κόμισσα των Σαλώνων την χρονική περίοδο 1380–1394 επιτροπεύοντας την κόρη της Μαρία Φαδρίκ. Ήταν κόρη του Δεσπότη του Μωρέως Ματθαίου Καντακουζηνού, αδελφή του Δημητρίου και εγγονή του Αυτοκράτορα Ιωάννη ΣΤ΄ Καντακουζηνού. Μητέρα της ήταν η Ειρήνη Παλαιολογίνα, κόρη του Δημητρίου δεσπότη (υιού του Ανδρονίκου Β').

Γύρω στο 1368 παντρεύτηκε τον Κόμη της Μάλτας και των Σαλώνων δον Λουδοβίκο Φρειδερίκο της Αραγώνας, και μετά τον θάνατό του το 1380 ανέλαβε την κομητεία. Αναφέρεται δεσποτική και θαρραλέα. Προσπάθησε να παντρέψει την κόρη της με κάποιον σπουδαίο γόνο οικογένειας με σκοπό να διατηρήσει τα φέουδά της και τελικά την πάντρεψε, λίγο πριν το θάνατό της, το 1394 με τον Οθωμανό σουλτάνο Βαγιαζίτ Α΄.

Αρχικά αρραβώνιασε την Μαρία με τον Στέφανο-Ούρο Δ΄ ''Δουσάν'', Σέρβο ηγεμόνα της Θεσσαλίας, αλλά η ενέργεια αυτή ξεσήκωσε τον λαό. Ο Νέριο Α΄ Ατσαγιόλι τότε βρήκε ευκαιρία και επιτέθηκε στα Σάλωνα (Άμφισσα) χωρίς να καταφέρει να τα κυριεύσει, αφού η Ελένη αντέταξε ισχυρή άμυνα με επιτυχία. Παρόλο που το Δουκάτο των Αθηνών περιήλθε στην εξουσία των Ατσαγιόλι, η Ελένη συνέχιζε να κατέχει την κομητεία των Σαλώνων. 

## Παραπομπές


## Πηγές

*Ιστορία της Φραγκοκρατίας εν Ελλάδι (1204-1566) / Ουΐλλιαμ Μίλλερ, μετάφρ. Σπυρ. Π. Λάμπρου, μετά προσθηκών και βελτιώσεων, Εν Αθήναις Ελληνική Εκδοτική Εταιρεία, 1909-1910, σελίδες 459 έως 467
*(Αγγλικά) Setton, Kenneth M. (1975) "", Edited by Harry W. Hazzard, University of Wisconsin Press: Madison. Ανακτήθηκε 21/06/2018.
* Donald M. Nicol, *The Byzantine Family of Kantakouzenos (Cantacuzenus) ca. 1100-1460: a Genealogical and Prosopographical Study* (Washington, DC: Dumbarton Oaks, 1968), σελ. 160-162

Κατηγορία:Αυθέντες και Κόμητες των Σαλώνων
Ελενη
Φορέας (μαθηματικά)

Στα μαθηματικά, ο **φορέας** μιας συνάρτησης είναι το σύνολο των σημείων στα οποία η συνάρτηση είναι μη μηδενική, καθώς και το περίβλημα αυτού του συνόλου. Αυτή η έννοια χρησιμοποιείται ευρύτατα στην μαθηματική ανάλυση. Υπό την μορφή συανρτήσεων με φορέα ο οποίος είναι φραγμένος, παίζει επίσης σημαντικό ρόλο σε διαφόρους τύπους θεωριών μαθηματικής δυαδικότητας.

## Διατύπωση

Μια συνάρτηση που φέρεται στο *Y* πρέπει να μηδενίζεται στο *X*&nbsp;\&nbsp;*Y*. Για παράδειγμα, η *f* με πεδίο ορισμού *X* λέγεται ότι έχει **πεπερασμένο φορέα** αν *f*(*x*)&nbsp;=&nbsp;0 για όλα εκτός πεπερασμένου αριθμού *x*&nbsp;στο&nbsp;*X*. Αφού οποιοδήποτε υπερσύνολο ενός φορέα είναι επίσης ένας φορέας, δίνεται προσοχή σε ιδιότητες υποσυνόλων του *X* οι οποίες παραδέχονται τουλάχιστον έναν φορέα για την *f*. Όταν ο **φορέας** της *f* (σημειούμενος ως **supp(''f'')**) αναφέρεται, μπορεί να είναι η τομή όλων των φορέων, {*x*&nbsp;στο&nbsp;*X*:&nbsp;&nbsp;*f*(*x*)&nbsp;≠&nbsp;0} (ο συνολοθεωρητικός φορέας), ή ο μικρότερος φορέας με κάποια ενδιαφέρουσα ιδιότητα.

## Κλειστοί φορείς

Η πιο κοινή περίπτωση εμφανίζεται όταν το *X* είναι ένας τοπολογικός χώρος (όπως ο πραγματικός άξονας) και *f*&nbsp;:&nbsp;*X*→**R** είναι μια συνεχής συνάρτηση. Σε αυτήν την περίπτωση, μόνο κλειστοί φορείς του *X* λαμβάνονται υπόψη. Οπότε ένας (τοπολογικός) φορέας της 'f*&nbsp; είναι ένα κλειστό υποσύνολο του *X* έξω από το οποίο η *f*&nbsp; [[ρίζα συνάρτησης|μηδενίζεται]]. Υπό αυτήν την έννοια, το supp(*f*&nbsp;) είναι η τομή όλων των κλειστών φορέων, αφού η τομή κλειστών συνόλων είναι κλειστή. Το τοπολογικό supp(*f*&nbsp;) είναι το [[περίβλημα (τοπολογία)|τοπολογικό περίβλημα]] του συνολοθεωρητικού upp(*f''&nbsp;).

## Αναφορές



Κατηγορία:Θεωρία συνόλων
Κατηγορία:Τοπολογία
Χουμπ Στέφενς

Ο **Χουμπέρτους «Χουμπ» Γιόζεφ Μαργκαρέτα Στέφενς** (προφορά IPA του ονόματός του: ) είναι Ολλανδός πρώην ποδοσφαιριστής και νυν προπονητής, ο οποίος υπήρξε και προπονητής του ΠΑΟΚ. Γεννήθηκε στο Σιτάρντ της Ολλανδίας στις 29 Νοεμβρίου 1953.

## Καριέρα ως παίκτης
Ενώ βρισκόταν στην ενεργό δράση ως ποδοσφαιριστής, αγωνίστηκε για λογαριασμό των Φορτούνα Σιτάρντ και ΠΣΦ Αϊντχόφεν. Στη διάρκεια της παρουσίας του στην ΠΣΦ η ομάδα κέρδισε το Ολλανδικό πρωτάθλημα ποδοσφαίρου (Eredivisie) τρεις φορές, το Κύπελλο Ολλανδίας μία φορά, ενώ επίσης κατέκτησε και το Κύπελλο ΟΥΕΦΑ το 1978. Τέλος, πραγματοποίησε 18 διεθνείς συμμετοχές με την Εθνική Ολλανδίας (ένα τέρμα).

## Προπονητικά στατιστικά

## Παραπομπές


Κατηγορία:Προπονητές ποδοσφαίρου ΠΑΟΚ
Κατηγορία:Ολλανδοί ποδοσφαιριστές
Κατηγορία:Ποδοσφαιριστές Εθνικής Ολλανδίας
Κατηγορία:Ολλανδοί προπονητές ποδοσφαίρου
Κατηγορία:Ποδοσφαιριστές ΠΣΦ Αϊντχόφεν
Κατηγορία:Ποδοσφαιριστές Ευρωπαϊκού Πρωταθλήματος 1980
Κατηγορία:Προπονητές ποδοσφαίρου Αμβούργο ΣΦ
Κατηγορία:Προπονητές ποδοσφαίρου ΦΚ Ρεντ Μπουλ Σάλτσμπουργκ
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Φορτούνα Σίταρντ
Κατηγορία:Προπονητές ποδοσφαίρου Ρόντα ΓΚ
Κατηγορία:Προπονητές ποδοσφαίρου ΦΚ Σάλκε 04
Κατηγορία:Προπονητές ποδοσφαίρου Χέρτα Βερολίνου
Κατηγορία:Προπονητές ποδοσφαίρου ΦΚ Κολωνία
Κατηγορία:Προπονητές ποδοσφαίρου ΦφΜ Στουτγκάρδη
Κατηγορία:Προπονητές Σούπερ Λιγκ Ελλάδας
Κατηγορία:Ξένοι προπονητές ποδοσφαίρου στην Ελλάδα
Κατηγορία:Προπονητές νικητές Κυπέλλου ΟΥΕΦΑ
Κατηγορία:Προπονητές ποδοσφαίρου Μπούντεσλιγκα
Κατηγορία:Προπονητές ποδοσφαίρου Έρεντιβιζι
Ραλφ Ντάρεντολφ

Ο **Ραλφ Ντάρεντορφ** (*Ralf Gustav Dahrendorf*, Αμβούργο, 1 Μαΐου 1929 - Κολωνία, 17 Ιουνίου 2009) ήταν Γερμανός κοινωνιολόγος, φιλόσοφος, πολιτικός επιστήμονας και φιλελεύθερος πολιτικός.

## Εφηβικά χρόνια
Όταν ήταν έφηβος, ο ίδιος και ο πατέρας του, μέλος του γερμανικού Κοινοβουλίου, είχαν συλληφθεί και σταλεί σε στρατόπεδα συγκέντρωσης για αντι-ναζιστικές δραστηριότητές τους κατά τη διάρκεια του εθνικοσοσιαλιστικού καθεστώτος.

## Σπουδές και σταδιοδρομία
Συνέχισε την ακαδημαϊκή έρευνα του στην Οικονομική Σχολή του Λονδίνου (London School of Economics) με Καρλ Πόππερ ως ερευνητής (1953-1954), αποκτώντας ένα διδακτορικό στην κοινωνιολογία το 1956. Διετέλεσε αρχικά καθηγητής της κοινωνιολογίας στο Αμβούργο (1957-1960),  στο Πανεπιστήμιο του Τύμπιγκεν (1960-1964) και Κονστάνζ (Konstanz) (1966-1969).
## Διακρίσεις
*Ασχολήθηκε με την κοινωνιολογία της εργασίας και μελέτησε τις έννοιες της τάξης και της κοινωνικής σύγκρουσης.
 *«Ανεγνώριζε , σύμφωνα με την [[μαρξισμός|μαρξιστική θεωρία]], τη σημασία των δυο εννοιών, αλλά συνέδεε την έννοια της τάξης με την κατανομή της εξουσίας και όχι με τη δομή των σχέσεων παραγωγής, υπογραμμίζοντας έτσι τη διαφοροποίηση ιδιοκτησίας και κοινωνικής εξουσίας στη σύγχρονη κοινωνία.<br>-Η σύγχρονη κοινωνική σύγκρουση, Πανεπιστήμιο της Καλιφόρνιας, Univ. Press: Μπέρκλευ, Λος Άντζελες, 1988. *


Την περίοδο 1970-74 αποτέλεσε μέλος της Ευρωπαϊκής Κομισιόν, ενώ το 1974 διορίστηκε διευθυντής της Σχολής Οικονομικών Επιστημών του Λονδίνου. Το 1982 χρίστηκε ιππότης και δέκα χρόνια αργότερα απέκτησε τον τίτλο του δια βίου ευπατρίδη.

Η σημαντικότερη μελέτη του είναι το έργο: Τάξεις και ταξικές συγκρούσεις στη βιομηχανική κοινωνία., 1957

## Παραπομπές


## Βιβλιογραφία
*Νίκος Πουλαντζάς, Οι κοινωνικές τάξεις στο σύγχρονο καπιταλισμό, εκδ. Θεμέλιο ISBN 960-226-438-1

Κατηγορία:Βρετανοί φιλόσοφοι
Κατηγορία:Γερμανοί φιλόσοφοι
Κατηγορία:Βρετανοί πολιτικοί
Κατηγορία:Γερμανοί πολιτικοί
Κατηγορία:Φιλόσοφοι του 20ού αιώνα
Κατηγορία:Πολιτικοί επιστήμονες
Κατηγορία:Γερμανοί κοινωνιολόγοι
Μέδιμνος

Ο **Μέδιμνος** ήταν το κυριότερο μέτρο χωρητικότητας για ξηρά εδώδιμα στην Αθήνα, που το θέσπισε ο Σόλωνας για στερεά σε κόκκους, ξηρούς καρπούς, κριθάρι  και κυρίως για το σιτάρι, εκ του οποίου και η συνήθης ονομασία "σιτηρός μέδιμνος". Ως μέτρο κυμαινόταν  ανά εποχές και περιοχές από περίπου 52 έως σχεδόν  59 σημερινά λίτρα

Ο αττικός μέδιμνος υποδιαιρείτο  ή χωρούσε  6 εκτείς, 48 χοίνικες και 192 κοτύλες. Απ΄όσο γνωριζουμε είχε και άλλες υποδιαιρέσεις. Χωριζόταν στα τρία (τον τριτέα, "τριτεύς"), στα προαναφερόμενα έξη (τους ἑκτεῖς, "ἑκτεύς"), στα δώδεκα (που η υποδιαίρεση λεγόταν "ἡμίεκτον"), στα είκοσι τέσσερα (τον χοίνικα, "χοῖνιξ") και στα σαράντα οκτώ (την "κοτύλη")

Μετά τον 3ο π.Χ. αι. που άλλαξαν σε μερικούς τομείς τα σταθμά, οι υποδιαιρέσεις του μεδίμνου ως επί το πλείστον διατηρήθηκαν, όμως η χωρητικότητά του έφτασε τα 58,9 σημερινά λίτρα. Ο αττικός μέδιμνος ήταν παραπλήσιος με τον σικελικό. Ο μέδιμνος της Σπάρτης υπολογίζεται στα 72 λίτρα

## Οι τιμές και οι ανάγκες
Την εποχή του Σόλωνα το σιτάρι ήταν σχετικά πιο προσιτό, γιατί ο μέδιμνος κόστιζε μία δραχμή  ή 6 οβολούς. Στην εποχή του Σωκράτη τα τρόφιμα ήταν πιο ακριβά. Τα άλφιτα (ἄλφιτα: είδος γεύματος με δημητριακά, άλλοτε με σιτάρι κι άλλοτε με κριθάρι, κατ’ άλλους το  κριθαρένιο ψωμί ή το πλιγούρι ή «ο άρτος ο επιούσιος» γενικά), πουλιόταν  στα χρόνια του δύο ή και τρεις δραχμές ο μέδιμνος και  με έναν οβολό  αγόραζες τέσσερεις χοίνικες (δηλαδή περίπου 4,5 λίτρα αλφίτων).  Την ίδια εποχή υπολογίζεται ότι ένας ειδικευμένος τεχνίτης έπαιρνε μεροκάματο 1 δραχμή ή 6 οβολούς την ημέρα. Στα χρόνια του Δημοσθένη το ημερομίσθιό του έφτασε τις 2,5 δραχμές, αλλά και ο μέδιμνος είχε σκαρφαλώσει στις  5 δραχμές. Περίπου τα ίδια χρόνια στη Λάμψακο τα άλφιτα στοίχιζαν επίσης ακριβά, γύρω στις 4 δραχμές ο μέδιμνος. Στη Σικελία αντίθετα ο μέδιμνος με σιτάρι κόστιζε 2 δραχμές και στις χειρότερες εποχές, 3 δρχ. Όταν η Αθήνα πολιορκήθηκε από τον Σύλλα, ο μέδιμνος του σιταριού έφτασε τις 300 δραχμές και οι Αθηναίοι κατάντησαν να μασάνε το δέρμα των παπουτσιών τους. Με ένα χοίνικα σιταριού (λίγο παραπάνω από  1 λίτρο) μπορούσαν να φτιάξουν τότε 8 μικρά καρβέλια και το έτοιμο ψωμί πουλιόταν σε κάποιες εποχές προς  1 οβολό. Γενικά οι τιμές ανέβαιναν όσο περνούσαν τα χρόνια. Η κατανάλωση παρέμενε ανά άτομο, όμως,  η ίδια. Υπολογίζεται ότι ο ενήλικας άνδρας χρειαζόταν ένα χοίνικα την ημέρα, ενώ οι γυναίκες, τα παιδιά και οι δούλοι, μισό. Στους στρατιώτες  της Σπάρτης έκριναν απαραίτητο να δίνουν 2 χοίνικες την ημέρα και στους Πέρσες, όταν εκστρατεύανε, το λιγότερο έναν. Ακόμη, ήταν αρχαιοελληνικό μέτρο χωρητικότητας στερεών και ειδικά του σιταριού ο οποίος αντιστοιχούσε (ο αττικός και ο σικελικός) στα 52 λίτρα, με τρεις υποδιαιρέσεις -περίπου 1/3 του σημερινού λίτρου η μικρότερη. Μετά τον 3ο αιώνα π.Χ. αντιστοιχούσε σε σημερινά 58 λίτρα. Πια δεν υπάρχει αυτή η μέτρηση.

## Αναφορές
* Κατά σιτοπωλών

## Παραπομπές


Κατηγορία:Μονάδες όγκου
Tempo of the Damned

Το **Tempo of the Damned** είναι το έκτο άλμπουμ του αμερικάνικου Thrash Metal συγκροτήματος Exodus, το οποίο κυκλοφόρησε μέσω της δισκογραφικής εταιρείας "Nuclear Blast".

Ο δίσκος είναι αφιερωμένος στη μνήμη του αποθανόντα τραγουδιστή του συγκροτήματος Πωλ Μπέιλοφ. Η μίξη του έγινε στα "Backstage Studios" του Ντέρμπι της Μεγάλης Βρετανίας, ενώ η ηχογράφηση του είχε γίνει στα "Tsunami Recordings" της Καλιφόρνια εκτός από τα τύμπανα, τα οποία ηχογραφήθηκαν στο "Prairie Sun Studio" της Καλιφόρνια.

Αυτός ήταν ο πρώτος στούντιο δίσκος των Exodus από το "*[[Force of Habit]]*" του 1992 και ο πρώτος τους γενικότερα, από το ζωντανά ηχογραφημένο "*[[Another Lesson in Violence]]*" του 1997. Επίσης, είναι το πρώτο τους άλμπουμ στο οποίο συμμετείχε ο μπασίστας Τζακ Γκίμπσον, ενώ σηματοδότησε την επιστροφή του Στηβ Σόουζα στο συγκρότημα, ο οποίος αντικατέστησε τον Μπέιλοφ, αλλά και το τελευταίο στο οποίο συμμετείχε ο κιθαρίστας Ρικ Χάνολτ.

Η deluxe έκδοση του δίσκου περιέχει τη διασκευή τους στο κομμάτι "*Dirty Deeds Done Dirt Cheep*" των AC/DC.

## Τραγούδια
1. **Scar Spangled Banner** *(Holt)* - 6:41
2. **War is my Shepherd** *(Holt, Souza)* - 4:27
3. **Blacklist** *(Holt)* - 6:17
4. **Shroud of Urine** *(Holt)* - 4:52
5. **Forward March** *(Holt, Souza)* - 7:32
6. **Culling the Herd** *(Holt)* - 6:07
7. **Sealed with a Fist** *(Holt)* - 3:36
8. **Throwing Down** *(Holt, Miller)* - 5:01
9. **Impaler** *(Holt, Hammet, Baloff, Hunting)* - 5:25
10. **Tempo of the Damned** *(Holt)* - 4:22

## Τα μέλη του συγκροτήματος
Το "*Tempo of the Damned*" ηχογραφήθηκε από τους εξής μουσικούς:
* Στηβ Σόουζα - φωνητικά
* Γκάρι Χολτ - κιθάρα
* Ρικ Χάνολτ - κιθάρα
* Τζακ Γκίμπσον - μπάσο
* Τομ Χάντινγκ - τύμπανα

## Πηγές
* Tempo of the Damned - Exodus | Songs, Reviews, Credits | AllMusic
* Exodus - Tempo of the Damned - Encyclopaedia Metallum
* Exodus - Tempo Of The Damned - Metal Storm

Κατηγορία:Δισκογραφία των Exodus
Κατηγορία:Άλμπουμ του 2004
ΑΕΚ Πειραιώς

## Ιστορικό

Η «**Αθλητική Ένωσις Κωνσταντινουπολιτών Πειραιώς**» γνωστή και σε σύντμηση ως «**ΑΕΚ Πειραιώς**» ιδρύθηκε το 1926 και το 1927 εντάχθηκε στην Ε.Π.Σ. Πειραιώς. Αναγνωρίστηκε από την Ε.Π.Ο. με Αριθμό Μητρώου Ε.Π.Ο. 32, αποτελώντας από τα πρώτα αναγνωρισμένα σωματεία της. Μετείχε ανελλιπώς στα πρωταθλήματά της ως τη σεζόν 1967-68. Ένας από τους πρώτους ποδοσφαιριστές που έπαιξαν στην ομάδα ήταν ο μετέπειτα σπουδαίος γκολτζής του Ολυμπιακού Γιάννης Βάζος, το 1931. Στις 6 Σεπτεμβρίου 1931 έδωσε φιλικό αγώνα με την ΑΕΚ Αθηνών εκτός έδρας και ηττήθηκε με 1-8. Στο ματς αυτό με την ΑΕΚ Πειραιώς αγωνίστηκαν οι: Υψηλάντης (46΄ Γιάμαλης της ΑΕΚ Αθήνας), Λαζαρίδης, Μαύρος, Κυπριώτης, Καραγιάννης, Δέρβος, Ρουμπάνης, Χατζόπουλος, Σταυράκης, Φυλακτός, Αρτόπουλος.

Μια άλλη σπουδαία ποδοσφαιρική φυσιογνωμία που αγωνίστηκε προπολεμικά στην ΑΕΚ Πειραιώς ήταν ο διεθνής αμυντικός Γιώργος Γάσπαρης, ο οποίος ήρθε στην ομάδα το 1935 από τον Απόλλωνα Αθηνών και αγωνίστηκε με την ΑΕΚ Πειραιώς τη σεζόν 1935-36 στο πρωτάθλημα της Α΄ Πειραιώς, πριν πάρει μεταγραφή για την ΑΕΚ Αθηνών. Μάλιστα κλήθηκε στην Εθνική Ελλάδος και αγωνίστηκε ως βασικός στις 19/06/1936 στο φιλικό ματς: Αίγυπτος-Ελλάδα: 3-1. Υπήρξε ο μοναδικός διεθνής ποδοσφαιριστής στην ιστορία της ΑΕΚ Πειραιά.

Μεταπολεμικά η ΑΕΚ Πειραιώς συνέχισε να μετέχει στα πρωταθλήματα της ΕΠΣ Πειραιά, στη Β΄ ή Γ΄ κατηγορία. Από τα μέσα της δεκαετίας του '50, που ο Αιολικός Φαλήρου μετονομάστηκε σε «ΑΕ Κεντρικού Φαλήρου» («ΑΕΚ Φάληρου»), άρχισε να δημιουργείται μια σύγχυση ανάμεσα στις δυο ομάδες. Έτσι το 1960 η «ΑΕ Κωνσταντινουπολιτών Πειραιώς» («ΑΕΚ Πειραιώς») μετονομάστηκε σε «**ΑΟ Ελλήνων Κωνσταντινουπολιτών**» (**«ΑΟΕΚ.»**), ονομασία με την οποία αγωνίστηκε ως τη σεζόν 1967-68 στις μικρές κατηγορίες της ΕΠΣΠ. Στη συνέχεια διαλύθηκε.

## Σημαντικοί Ποδοσφαιριστές
*Γιώργος Γάσπαρης, διεθνής το 1936.
*Γιάννης Βάζος.

## Τίτλοι-διακρίσεις
***Κύπελλο καλής εμφάνισης ΕΠΣ Πειραιά**: 1929

## Αναφορές


Κατηγορία:Ιδρύσεις αθλητικών συλλόγων το 1926

Κατηγορία:Ανενεργές ποδοσφαιρικές ομάδες Ελλάδας
Ασημόψαρο

thumb|Ασημόψαρο Το **ασημόψαρο** (επιστημονική ονομασία *Lepisma saccharina*) είναι ένα μικρό έντομο της τάξης των θυσάνουρων. Έχει τη μορφή ψαριού, ασημί δέρμα, δεν έχει φτερά ενώ η διατροφή του είναι κυρίως ζάχαρη και άμυλο.

Κατηγορία:Έντομα
Ροζέ Ντελόρ

Ο **Ροζέ Ντελόρ** ή **Ρογήρος ή Ρουτζέρος Ντεσλόρ** (ισπανικά Roger Desllor ή γαλλικά : Ruggero Deslaur) ήταν ιππότης Γαλλο-Ισπανικής καταγωγής από το Ρουσιλιόν, Αλμογάβαρος, ο οποίος έγινε δούκας του Δουκάτου των Αθηνών (1311-1312) και ο πρώτος Κόμης των Σαλώνων.

Ο Ροζέ ήρθε στην Ελλάδα υπηρετώντας τον δούκα των Αθηνών Γκωτιέ Ε΄ του Μπριέν και συμμετείχε μαζί του στην προσπάθεια του Γκωτιέ να ανακτήσει το Δουκάτο. Μεσολάβησε εκ μέρους του Γκωτιέ με την Καταλανική Εταιρεία στην συμφωνία που έκανε μαζί τους να του προσφέρουν τις υπηρεσίες τους αλλά και έπειτα κατά τις συνομιλίες που έφεραν την σύγκρουση μαζί τους. Το 1311 πήρε μέρος στην Μάχη του Αλμυρού όπου αναφέρεται ότι ήταν ανάμεσα στους ελάχιστους ιππότες των Φράγκων που σώθηκαν και πιάστηκαν αιχμάλωτοι. 

Οι Καταλανοί μετά την κατάκτηση του Δουκάτου των Αθηνών επειδή δεν είχαν κάποιο ικανό αρχηγό διόρισαν τον Ροζέ αρχηγό τους αλλά και Δούκα, του έδωσαν για σύζυγο την χήρα του Θωμά Γ΄ ντ'Ωτρεμενκούρ και την κομητεία των Σαλώνων. Το 1312 παραχώρησε το δουκάτο στον οίκο της Αραγωνίας και στον Μανφρέδο της Αραγωνίας και αποσύρθηκε στο φέουδο του στα Σάλωνα.

## Πηγές
*Setton, Kenneth M. (general editor) *A History of the Crusades: Volume III &mdash; The Fourteenth and Fifteenth Centuries*. Harry W. Hazard, editor. University of Wisconsin Press: Madison, 1975. 
*Setton, Kenneth M. *Catalan Domination of Athens 1311&ndash;1380*. Revised edition. Variorum: London, 1975.

|-

Κατηγορία:Δούκες των Αθηνών
Κατηγορία:Καταλανική Εταιρεία
Κατηγορία:Αυθέντες και Κόμητες των Σαλώνων
2845 Φράνκλινκεν

Ο **Φράνκλινκεν (Franklinken)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 13,4. Ανακαλύφθηκε το 1981 από τον Αμερικανό αστρονόμο Έντουαρντ Μπόουελ, που παρατηρούσε από την `Αντερσον Μέσα (σταθμός του Αστεροσκοπείου Λόουελ), και πήρε το όνομά του προς τιμή του Αμερικανού αστρονόμου Κένεθ Φράνκλιν (*Kenneth Linn Franklin*, 1923–2007).

## Φυσικά χαρακτηριστικά
Τα κυρίως φυσικά χαρακτηριστικά του Φράνκλινκεν είναι άγνωστα. Ο Φράνκλινκεν περιστρέφεται γύρω από τον εαυτό του μία φορά κάθε 114 ώρες, μία πολύ αργή περιστροφή για αστεροειδή.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Φρανκλινκεν
Τσαπ Κουν Ντο

Το **Τσαπ Κουν Ντο** (**Chapkoon-Do**) είναι πολεμική τέχνη με καταγωγή από τη Σιγκαπούρη. Θεωρείται συνδυασμός ανάμεσα στις πολεμικές τέχνες του Κουνγκ Φου, της Κινέζικης Πυγμαχίας και του Καράτε. Περιέχει επίσης τεχνικές πάλης εδάφους και αρκετές μεθόδους αυτοάμυνας. Αποτελεί μια πλήρη πολεμική τέχνη όπου ο ασκούμενος εκπαιδεύεται σε διάφορες συνθήκες μάχης για να είναι σε θέση να αντιμετωπίσει οποιαδήποτε πραγματική κατάσταση και διακρίνεται για τη ρεαλιστικότητα του. 

## Ετυμολογία

Η λέξη "Chapkoon-Do" στα Καντονέζικα αναλύεται ως cha chue tao. Οι λέξεις αυτές σημαίνουν αντίστοιχα «κοφτό χτύπημα», «γροθιά» και «δρόμος». Πάλι αντίστοιχα αλλά μεταφορικά σημαίνουν «οξύνοια, γρήγορη απόφαση αλλά όχι βιαστική», «δύναμη» και «διαδρομή προς τη γνώση, φώτιση».

## Ιστορία

Το ChapKoon-do δημιουργήθηκε κατά τη δεκαετία του 1960 στη Σιγκαπούρη από τον Μεγάλο Δάσκαλο Leong Siew Chong. Ο Leong ήταν δάσκαλος του Τάε Κβον Ντο, του Καράτε, του κινεζικού μποξ και του Choy Lee Fut. Παρατήρησε ότι καμία τεχνική αυτοάμυνας δεν ήταν ολοκληρωμένη και έτσι κάνοντας ένα συγκερασμό των καλύτερων τεχνικών, προσθέτοντας και κάποιες νέες, δημιούργησε το Chapkoon-Do χάρη στο οποίο κέρδισε και το πρώτο Πανασιατικό Πρωτάθλημα πολεμικών τεχνών. Έκτοτε το Chapkoon-Do καθιερώθηκε πρώτα στη Σιγκαπούρη και έπειτα σε αρκετές χώρες της Ασίας ως μια ολοκληρωμένη μορφή αυτοάμυνας.

Κατηγορία:Πολεμικές τέχνες
Κατηγορία:Πολιτισμός της Σιγκαπούρης
30 (αριθμός)

Το **30** (τριάντα) είναι ο φυσικός αριθμός που βρίσκεται μετά από το 29 και πριν από το 31. Είναι ένας άρτιος αριθμός, αφού 30:2 = 15, δηλαδή διαιρείται με το 2, στο σύνολο των φυσικών αριθμών. Ο αριθμός 30 συμβολίζεται ως **XXX** στο ρωμαϊκό σύστημα αρίθμησης και ως Λ΄ ή λ΄ στο ελληνικό σύστημα αρίθμησης.

## Στα μαθηματικά
* Το 30 είναι ένας σύνθετος αριθμός,  αφού οι φυσικοί διαιρέτες του είναι 1, 2, 3, 5, 6, 10, 15 και 30, δηλαδή έχει και άλλους φυσικούς διαιρέτες, εκτός του 1 και του εαυτού του. Ο επόμενος σύνθετος αριθμός είναι το 32.
* Το 30 είναι ένας υπερτέλειος αριθμός, αφού το άθροισμα των διαιρετών του, πλην του εαυτού του, είναι μεγαλύτερο από τον ίδιο.
* Το ανάπτυγμα πρώτων παραγόντων του 30 είναι 30 = 2 · 3 · 5.
* Το 30 είναι ο μικρότερος σφηνικός αριθμός, καθώς αναλύεται σε τρεις διαφορετικούς πρώτους παράγοντες.
*Οι τετραγωνικές ρίζες του 30 είναι κατά προσέγγιση οι δύο άρρητοι αριθμοί ±5,477225575051661134569697828008
* \mathrm{30! =  \prod_{i=1}^{30} i \simeq 2,6525285981219105863630848 \cdot 10^{32}} 
* \mathrm{ {}^230 = 30 \uparrow\uparrow 2 = 30^{30} \simeq 2,05891132094649 \cdot 10^{44}} 

## Το 30 στη Χημεία
* Ο ατομικός αριθμός 30 αντιστοιχεί στον ψευδάργυρο.
* Η μοριακή μάζα 30 (κατά προσέγγιση μονάδας) αντιστοιχεί (μεταξύ άλλων) στο αιθάνιο.

## Το 30 στην Αστρονομία
* Το Μεσιέ 30 είναι ένα σφαιρωτό σμήνος σε απόσταση περίπου 26.000 ετών φωτός στον αστερισμό Αιγόκερως.

## Στον Αρχαίο Κόσμο
*Οι Τριάκοντα τύραννοι συνιστούσαν μια ολιγαρχική κυβέρνηση τριάντα ατόμων, η οποία κατέλυσε την αθηναϊκή δημοκρατία μετά το τέλος του Πελοποννησιακού Πολέμου.

## Στην Τέχνη

* 30 (δίσκος της Αντέλ)

## Άλλες χρήσεις
* 30 είναι οι ημέρες των μηνών: Απρίλιος, Ιούνιος, Σεπτέμβριος, Νοέμβριος.

## Αναφορές και παρατηρήσεις


## Εξωτερικοί σύνδεσμοι
* 
* 

Κατηγορία:Υπερτέλειοι αριθμοί
28 (αριθμός)

Το **28** (είκοσι οκτώ) είναι ο φυσικός αριθμός που βρίσκεται μετά από το 27 και πριν από το 29. Είναι ένας άρτιος αριθμός, αφού 28:2 = 14. Ο αριθμός 28 συμβολίζεται ως **XXVIII** στο ρωμαϊκό σύστημα αρίθμησης και ως ΚΗ΄ ή κη΄ στο ελληνικό σύστημα αρίθμησης.

## Στα μαθηματικά
* Το 28 είναι ένας σύνθετος αριθμός, αφού οι φυσικοί διαιρέτες του είναι 1, 2, 4, 7, 14 και 28, δηλαδή έχει και άλλους φυσικούς διαιρέτες, εκτός του 1 και του εαυτού του. Ο επόμενος σύνθετος αριθμός είναι το 30.
* Το ανάπτυγμα πρώτων παραγόντων του 28 είναι 28 = 2²·7.
* To 28 είναι ο δεύτερος τέλειος αριθμός, αφού 28 = 2²(2³ − 1) = 1 + 2 + 4 + 7 + 14, δηλαδή αποτελεί άθροισμα των φυσικών διαιρετών του. Ο προηγούμενος τέλειος αριθμός είναι το 6 = 2(2² − 1) = 1 + 2 + 3 και ο επόμενος τέλειος αριθμός είναι το 496 = 24(25 − 1) = 1 + 2 + 4 + 8 + 16 + 31 + 62 + 124 + 248.

### Άλλες πράξεις
*Οι τετραγωνικές ρίζες του 28 είναι κατά προσέγγιση οι δύο άρρητοι αριθμοί ±5,2915026221291811810032315072785
* \mathrm{28! =  \prod_{i=1}^{28} i = 304.888.344.611.713.860.501.504.000.000} 
* \mathrm{ {}^228 = 28 \uparrow\uparrow 2 = 28^{28} \simeq 3,3145523113253374862572728253365 \cdot 10^{40}} 

## Το 28 στη Χημεία
* Ο ατομικός αριθμός 28 αντιστοιχεί στο νικέλιο.
* Η μοριακή μάζα 28 (κατά προσέγγιση μονάδας) αντιστοιχεί (μεταξύ άλλων) στο άζωτο (N2) και στο αιθένιο.

## Το 28 στην Αστρονομία
* Το Μεσιέ 28 είναι ένα σφαιρωτό σμήνος σε απόσταση περίπου 18.300 ετών φωτός στον αστερισμό Τοξότης. 

## Άλλες χρήσεις
* 28 είναι οι ημέρες του μήνα Φεβρουαρίου όταν το έτος δεν είναι δίσεκτο.

## Αναφορές και παρατηρήσεις


## Εξωτερικοί σύνδεσμοι

Κατηγορία:Σύνθετοι αριθμοί
Κατηγορία:Τέλειοι αριθμοί
Αυτοκινητόδρομος 7 (Ιταλία)

thumb|right|100px|Το σήμα του αυτοκινητοδρόμου 7
thumb|right|200px|Ο χάρτης του αυτοκινητοδρόμου 7

Ο **Αυτοκινητόδρομος 7** (ιταλικά: *Autostrada A7*) είναι ενας αυτοκινητόδρομος στην Ιταλία. Συνδέει το Μιλάνο με τη Γένοβα. Έχει μήκος 135 χιλιόμετρα και στο μεγαλύτερο μήκος του έχει τέσσερεις λωρίδες κυκλοφορίας. Είναι μέρος των ευρωπαϊκών οδών Ε25 και Ε62. Ο αυτοκινητόδρομος ολοκληρώθηκε το 1935.

7
Ναμπού

[μικρογραφία|Κολοσσικό άγαλμα από την πόλη [Νιμρούντ που παριστάνει τον θεό Ναμπού (Μουσείο του Ιράκ).]]
Ο **Ναμπού**, **Νεβώ** είναι μία από τις σημαντικότερες θεότητες της Μεσοποταμίας. Σύμφωνα με τη μυθολογία, ήταν γιος του Μαρδούκ και της συντρόφου του, Σαρπανιτπούμ, μίας κορυφαίας σημιτικής θεότητας που λατρευόταν από Ασσύριους και Βαβυλώνιους. Ως ο θεός της γραφής και της σοφίας εμφανίστηκε για πρώτη φορά στους Αμορρίτες της Βαβυλώνας περί το 2000 π.Χ.. Ήταν προστάτης θεός της Βορσίππα, όταν ο Μαρδούκ καθιερώθηκε ως κορυφαία θεότητα της Βαβυλώνας από τον Χαμουραμπί, ο Ναμπού έγινε γραφέας και υπουργός του. Αργότερα καθιερώθηκε από τους Ασσύριους και τους Βαβυλώνιους ως ο μεγαλύτερος και αγαπημένος γιος του Μαρδούκ. Τα σύμβολα του ήταν μια γραφίδα και μια πήλινη πινακίδα. Στην Βίβλο αναφέρεται ως Νεβώ (Ησαΐας 46:1). Ο Ναμπού αντικατέστησε σταδιακά τη σουμεριακή θεότητα Νισάμπα ως προστάτης θεός της γραφής. Στη Βορσίππα βρισκόταν ο ναός του Ναμπού που ονομαζόταν Εζιντά και ήταν αφιερωμένος στη σοφία του.

## Παραπομπές


## Βιβλιογραφία - δικτυογραφία
* Black, Jeremy and Green, Anthony. 1992. *Gods, Demons and Symbols of Ancient Mesopotamia An Illustrated Dictionary,* The British Museum Press*.* ISBN 0-7141-1705-6
* Dalley, Stephanie. 1989. *Myths from Mesopotamia Creation, the Flood, Gilgamesh, and Others.* Oxford University Press. ISBN 9780199538362
* Τhe Open Richly Annotated Cuneiform Corpus. Ancient Mesopotamian Gods and Goddesses - Nabu (god).
* Τhe Open Richly Annotated Cuneiform Corpus. Ezida, the god Nabu's temple of scholarship.
* Encyclopedia Britannica (online), Nabu.

## Εξωτερικοί σύνδεσμοι

* NAΜΠOY

Κατηγορία:Σουμεριακή μυθολογία
Κατηγορία:Θεότητες Ασσυρίων
Κατηγορία:Θεότητες της γνώσης
Κατηγορία:Θεότητες της σοφίας
Κατηγορία:Θεότητες της Μεσοποταμίας
Μπόι Τζορτζ

Ο **Μπόι Τζορτζ** (πραγματικό όνομα στα αγγλικά: George Alan O'Dowd, 14 Ιουνίου 1961 - ) είναι Άγγλος τραγουδιστής, τραγουδοποιός, στιχουργός, συγγραφέας βιβλίων, σχεδιαστής ρούχων, φωτογράφος και DJ.

## Καριέρα
Ήταν μέλος του αγγλικού νεορομαντικού κινήματος που εμφανίστηκε στις αρχές της δεκαετίας του 1980. Η μουσική του έχει συχνά χαρακτηριστεί ως blue-eyed soul και είναι επηρεασμένη από rhythm and blues και ρέγκε. Τις δεκαετίες του 1990 και του 2000 -την εποχή της σόλο καριέρας του- η μουσική του είχε glam επιρροές από καλλιτέχνες όπως ο Ντέιβιντ Μπόουι και ο Iggy Pop. Κατά τη διάρκεια της δεκαετίας του 1980, ο Μπόι Τζορτζ ήταν ο τραγουδιστής των Culture Club που έγινε γνωστός για την αισθαντική φωνή του και την ανδρόγυνη εμφάνιση. Την περίοδο 1989-1992 δημιούργησε το συγκρότημα Jesus Loves You με το οποίο κυκλοφόρησε ένα από τα καλύτερα άλμπουμ της δεκαετίας του ΄90, το *The Martyr Mantras*. Το 2006, στο ντοκιμαντέρ σε σκηνοθεσία Σάιμον Τζορτζ με τίτλο *Η τρέλα του Μπόι Τζορτ*, ο Μπόι Τζορτζ δήλωσε στην κάμερα ότι είναι «μαχητικά γκέι». Επιπλέον, στο ντοκιμαντέρ του 2008 *Ζώντας με τον Μπόι Τζορτζ*, μίλησε για πρώτη για την ομοφυλοφιλία του και τους γονείς του. Επίσης, είναι και ηθοποιός.

## Παραπομπές


Κατηγορία:Άγγλοι τραγουδιστές
Κατηγορία:Άγγλοι τραγουδοποιοί
Κατηγορία:Club DJs
Κατηγορία:ΛΟΑΤ πρόσωπα από το Ηνωμένο Βασίλειο
Κατηγορία:Άγγλοι ιρλανδικής καταγωγής
Πόα (αποσαφήνιση)

*Πόα, όρος της βοτανικής που αναφέρεται σε κάθε φυτό οι βλαστοί του οποίου εμφανίζουν μόνο πρωτογενή αύξηση, δηλαδή δεν υφίστανται δευτερογενή κατά πάχος αύξηση και αποξύλωση.
*Πόα (γένος), διεθνώς (Poa), γένος μονοκοτυλήδονων φυτών της οικογένειας των αγρωστωδών.
Χριστιανικό Κοινωνικό Λαϊκό Κόμμα (Λουξεμβούργο)

Το **Χριστιανικό Κοινωνικό Λαϊκό Κόμμα** (λουξ. *Chrëschtlech Sozial Vollekspartei*, γαλλ *Parti populaire chrétien social*, γερμ. *Christlich Soziale Volkspartei*) είναι ένα χριστιανοδημοκρατικό και συντηρητικό πολιτικό κόμμα του Λουξεμβούργου. Είναι, αυτή τη στιγμή, το μεγαλύτερο κόμμα της χώρας και, όπως τα περισσότερα κόμματα του Λουξεμβούργου, τάσσεται υπέρ της Ευρωπαϊκής Ένωσης. Το κόμμα είναι μέλος του Ευρωπαϊκού Λαϊκού Κόμματος και της Κεντρώας Δημοκρατικής Διεθνούς. 

Το κόμμα είναι το μεγαλύτερο κόμμα της Βουλής των Αντιπροσώπων από την ίδρυσή του και, αυτή τη στιγμή, κατέχει 26 από τις συνολικά 60 έδρες της Βουλής των Αντιπροσώπων. Από τον Β' Παγκόσμιο Πόλεμο και ύστερα, κάθε πρωθυπουργός του Λουξεμβούργου προέρχεται από το κόμμα εκτός από την περίοδο 1974-1979, οπότε πρωθυπουργός διετέλεσε ο Γκαστόν Θορν του Δημοκρατικού Κόμματος. Κατέχει τρεις από τις έξι έδρες του Λουξεμβούργου στο Ευρωπαϊκό Κοινοβούλιο.

Πρόεδρος του κόμματος είναι ο Μισέλ Βόλτερ από το 2009, ωστόσο σημαντικότερη προσωπικότητα του κόμματος είναι ο Ζαν-Κλοντ Γιούνκερ, ο οποίος ήταν επί σειρά ετών πρωθυπουργός του Λουξεμβούργου. Εκτός από το Χριστιανικό Κοινωνικό Λαϊκό Κόμμα, στην κυβέρνηση του Λουξεμβούργου συμμετέχει και το Λουξεμβουργιανό Σοσιαλιστικό Εργατικό Κόμμα ενώ, από τα συνολικά 15 μέλη της κυβέρνησης, οι 8 προέρχονται από αυτό.

## Παραπομπές



Κατηγορία:Πολιτικά κόμματα του Λουξεμβούργου
Κατηγορία:Χριστιανοδημοκρατικά κόμματα
Υπομονή (αποσαφήνιση)

Η λέξη **Υπομονή** μπορεί να αναφέρεται στα λήμματα:

*Υπομονή (ψυχική κατάσταση)
*Στο φυτό υπομονή (φυτό), γένος κακτοειδών.
*Στον 451 Υπομονή, αστεροειδή.

## Πρόσωπα
*Αγία Υπομονή ή Ελένη Δραγάση (περίπου 1372 – 23 Μαρτίου 1450),  βασίλισσα του Βυζαντίου και αγία της ορθόδοξης εκκλησίας.
*Στην Υπομονή, γυναικείο όνομα που εορτάζει στις 29 Μαΐου στην ορθόδοξη εκκλησία.
Pleasures of the Flesh

Το **Pleasures of the Flesh** είναι το δεύτερο άλμπουμ του αμερικάνικου Thrash Metal συγκροτήματος Exodus, το οποίο κυκλοφόρησε μέσω της δισκογραφικής εταιρείας "Combat Records" τον Οκτώβριο του 1987. Το 2008 επανεκδόθηκε από την "Century Media" περιλαμβάνοντας ζωντανές εκτελέσεις των "*Chemi-Kill*", "* 'Til Death Do Us Part*", "*Brain Dead*" και της διασκευής τους στο "*Dirty Deeds Done Dirt Cheap*" των AC/DC.

Αυτός ήταν ο πρώτος δίσκος στον οποίο το μικρόφωνο του συγκροτήματος ανέλαβε ο Στηβ Σόουζα, ενώ υπάρχουν διάφορα ντέμο τραγουδιών του δίσκου με τον Πωλ Μπέιλοφ στα φωνητικά. Στην αρχική κυκλοφορία του δίσκου, το εξώφυλλο παρουσίαζε το συγκρότημα ανάμεσα σε μία ομάδα κανιβάλων σε μία ζούγκλα, αλλά λόγω φόβου λογοκρισίας η εταιρεία τους κυκλοφόρησε το άλμπουμ με μία φωτογραφία των μελών των Exodus να κάθονται σε ένα μπαρ.

Με αυτό το δίσκο, το συγκρότημα ανέβηκε για πρώτη φορά στο Billboard Hot-100, φθάνοντας μέχρι το # 82.

## Τραγούδια
1. **Deranged** *(Holt, Souza)* - 3:46
2. ** 'Til Death Do Us Part** *(Holt, Souza)* - 4:50
3. **Parasite** *(Holt, Souza)* - 4:55
4. **Brain Dead** *(Baloff, Holt)* - 4:15
5. **Faster Than You'll Ever Live to Be** *(Holt, Souza)* - 4:26
6. **Pleasuers of the Flesh** *(Baloff, Holt)* - 7:37
7. **30 Seconds** *(Holt, Souza)* - 0:40
8. **Seeds of Hate** *(Baloff, Holt)* - 4:57
9. **Chemi-Kill** *(Holt, Souza)* - 5:46
10. **Choose Your Weapon** *(Holt, Souza)* - 4:52

## Θέσεις τσαρτ
***Pleasures of the Flesh*** *(άλμπουμ)*

***Επίσημη κυκλοφορία: [[7 Οκτωβρίου]] [[1987]]***

## Τα μέλη του συγκροτήματος
Το "*Pleasures of the Flesh*" ηχογραφήθηκε από τους εξής μουσικούς:
* Στηβ Σόουζα - φωνητικά
* Γκάρι Χολτ - κιθάρα
* Ρικ Χάνολτ - κιθάρα
* Ρομ ΜακΚίλοπ - μπάσο
* Τομ Χάντινγκ - τύμπανα

## Πηγές
* Pleasures of the Flesh - Exodus | Songs, Reviews, Credits | AllMusic
* Exodus - Pleasures of the Flesh - Encyclopaedia Metallum - The Metal Archives
* Exodus - Pleasures Of The Flesh - Metal Storm
* Pleasures of the Flesh - Exodus | Awards | AllMusic
* Dutch Charts - dutchcharts.nl

Κατηγορία:Δισκογραφία των Exodus
Κατηγορία:Άλμπουμ του 1987
Μανφρέδος των Αθηνών

Ο **Μανφρέδος των Αθηνών** (Ισπανικά : *Manfredo de Atenas*, 1306 - 9 Νοεμβρίου 1317) ήταν ο δεύτερος Δούκας των Αθηνών (1312 - 1317) μετά την κατάληψη των Αθηνών από την Καταλανική Εταιρεία, συνεπεία της σαρωτικής νίκης της στην Μάχη του Αλμυρού (1311). Ο Μανφρέδος ήταν δεύτερος γιος του Φρειδερίκου Β΄ της Σικελίας και της Ελεονώρας του Ανζού, τρίτης κόρης του Βασιλιά της Νεαπόλεως Καρόλου του Χωλού και της Μαρίας της Ουγγαρίας. 

## Δούκας των Αθηνών

Ο πατέρας του τον διόρισε δούκα των Αθηνών σε ηλικία έξι ετών (1312) όταν του ζήτησαν οι Καταλανοί να αναλάβει την διοίκηση της πόλης μετά την παραίτηση του πρώτου Αλμογάβαρου δούκα Ροζέ Ντελόρ. Ο Βερεγγάριος Εστανιόλ ένας ιππότης από την Εμπούριες διορίστηκε πρώτος γενικός Ισπανός βικάριος (1312 - 1316) . Ο τίτλος *"Σερ Δούκας Αθηναίος"* βρισκόταν στον κατάλογο των βαρόνων *"από την Ρωμανία"* με τους οποίους η Βενετία είχε εμπορικές σχέσεις (1313). 

Η φράση *"Αθηναία δούκισσα, κόμισσα του Μπριέν και του Λέτσε"* αναφερόταν στην Ιωάννα του Σατιγιόν χήρα του Γκωτιέ Ε΄ του Μπριέν, τελευταίου δούκα των Αθηνών από τον Οίκο ντε Μπριέν που έπεσε στην Μάχη του Αλμυρού (1311). Η φράση δείχνει ότι η Δημοκρατία της Βενετίας προσπαθούσε να ανατρέψει τα προγνωστικά σχετικά με τους κυβερνήτες των Αθηνών. Ο Μανφρέδος δεν επισκέφτηκε ποτέ το δουκάτο του και σκοτώθηκε σε ηλικία 11 ετών όταν έπεσε από το άλογο του (9 Νοεμβρίου 1317). Διάδοχός του στο Δουκάτο των Αθηνών ορίστηκε ο μικρότερος αδελφός του Γουλιέλμος B' των Αθηνών.

## Πρόγονοι


## Παραπομπές
 		


## Πηγές

*Ιστορία της Φραγκοκρατίας εν Ελλάδι (1204-1566) / Ουΐλλιαμ Μίλλερ, μετάφρ. Σπυρ. Π. Λάμπρου, μετά προσθηκών και βελτιώσεων, Εν Αθήναις Ελληνική Εκδοτική Εταιρεία, 1909-1910
*βασιλείς της Σικελίας
*Γενεαλογία του οίκου της Αραγώνας
*Γενεαλογία του οίκου του Μανφρέδου 
*Sturdza, M. D. (1999) Dictionnaire Historique et Généalogique des Grandes Familles de Grèce, d'Albanie et de Constantinople (2e edition Paris)

## Εξωτερικοί σύνδεσμοι

*Η Λατινοκρατία στην Ελλάδα

Κατηγορία:Δούκες των Αθηνών
Κατηγορία:Οίκος της Αραγωνίας
Ξεναγός

**Ξεναγός** είναι επαγγελματίας που ξεναγεί, συνοδεύει υπηκόους του κράτους ή ξένους περιηγητές σε έναν τόπο, υποδεικνύοντάς τους τα αξιοθέατα και εξηγώντας την ιστορία και τη σημασία τους, παρέχοντας στη διάρκεια της ξενάγησης έγκυρες πληροφορίες. Συνήθως ξεναγεί σε ιστορικά σημεία, αλλά και σε περιοχές με ειδικό ενδιαφέρον για τον περιηγητή, συχνά εισάγοντας τον ξεναγούμενο και σε έθιμα του τόπου. Επίσης, με τη μεταφορική έννοια, ξεναγός είναι ο οιοσδήποτε κατέχει ένα θέμα και εισάγει σε αυτό έναν άλλον ο οποίος έχει άγνοια επ' αυτού (π.χ. σε μια τέχνη ή επιστήμη) Ο Ξεναγός είναι ένα επάγγελμα που όταν πας σε όποια χώρα θες αυτός σου τα λέει ελληνικά. Ο Ξεναγός ξέρει πολύ καλά όλες τις γλώσσες

## Η ιστορία της λέξης

Προέρχεται από την ελληνιστικό ρήμα **ξεναγώ** και το μεσαιωνικό **ξεναγαγώ** και **ξεναγίζω** που σήμαινε τότε (και μεταγενέστερα) το να βοηθάς έναν ξένο να βρει το δρόμο του κυριολεκτικά και μεταφορικά, να τον φιλοξενείς, συχνά να τον βοηθάς να επιβιώσει μέχρις ότου ενταχθεί πλήρως στην τοπική κοινωνία. Η ρίζα της λέξης ανάγεται στην αρχαιοελληνική **ξεναγός** που σήμαινε τον επικεφαλής μισθοφορικών στρατευμάτων (ή των στρατευμάτων που προέρχονταν από σύμμαχες πόλεις) και στον **ξεναγέτη**, που παρείχε πληροφορίες και φιλοξενία σε έναν ξενοφερμένο. Από την αρχαία μέχρι την μεσαιωνική έννοια πιθανόν να μην υπήρξαν άλλες μεταβολές, γιατί φαίνεται πως στο Βυζάντιο η λέξη ξεναγός παρέμεινε σε χρήση από τους λόγιους ως επικεφαλής των μισθοφορικών στρατευμάτων αλλά υπήρχε και η μετοχή "ξεναγῶν" που σήμαινε εκείνον που διατηρούσε ξενοδοχείο και δεχόταν ξένους.

## Αρχαία Ελλάδα

Στην αρχαιότητα ο ξεναγός ήταν επικεφαλής των επικουρικών στρατευμάτων, συχνά των μισθοφορικών, και το αξίωμά του ονομαζόταν **ξεναγία**. Στη Σπάρτη ξεναγοί ονομάζονταν οι στρατηγοί που αποστέλλονταν σε συμμαχικές πόλεις σε καιρό πολέμου. Αυτοί αναλάμβαναν την διοίκηση των συμμαχικών στρατευμάτων (των ξένων τρόπον τινά) και τα οδηγούσαν υπό τον γενικό στρατηλάτη που όριζαν οι Λακεδαιμόνιοι. Ορισμένες φορές οι ξεναγοί αναλάμβαναν και τη στρατολόγηση. Στις εκτός  των ορίων της συμμαχίας εκστρατείες, οι συμμαχικές πόλεις υποχρεούνταν να συμβάλουν με τα 2/3 της στρατιωτικής τους δύναμης, ενώ όταν απειλείτο η περιοχή της Πελοποννησιακής Συμμαχίας υποχρεούνταν να συμμετέχουν στον πόλεμο με το 100% των στρατευσίμων τους, δηλαδή όλους τους άνδρες σε ηλικία ικανή να φέρουν όπλα. Ο στρατηγός της δύναμης αυτής τελούσε υπό τις διαταγές του ξεναγού που όριζε η Σπάρτη, αλλά είχε το δικαίωμα να έχει γνώμη μετέχοντας στα πολεμικά συμβούλια  Οταν επικράτησε οε όλη την Ελλάδα να χρησιμοποιούνται πολλά μισθοφορικά στρατεύματα, οι συμμαχικές πόλεις της Σπάρτης είχαν το δικαίωμα να μην εισφέρουν με άνδρες, αλλά με χρήματα. Σε αυτήν την περίπτωση ο ξεναγός ήταν εκείνος που εισέπραττε τον πολεμικό φόρο από τις συμμαχικές πόλεις.. Αυτός ο θεσμός σταδιακά επεκτάθηκε και σε άλλες ελληνικές πόλεις της αρχαιότητας.

## Παραπομπές


## Εξωτερικοί σύνδεσμοι
* 
* 

Κατηγορία:Επαγγέλματα
Κατηγορία:Τουρισμός
Διοργανώσεις Ε.Π.Σ. Ημαθίας 2012–13

Την περίοδο 2012-13 η ΕΠΣ Ημαθίας διοργάνωσε το πρωτάθλημα σε 4 κατηγορίες και το Κύπελλο

## A1΄Κατηγορία
Στο πρωτάθλημα της **Α1 [[Ε.Π.Σ. Ημαθίας]] 2012-2013** πρώτη αναδείχθηκε η ομάδα του Αχιλλέα Νεοκάστρου η οποία αγωνίστηκε μετά το τέλος της Α1 στα μπαράζ για την άνοδο στην Γ΄ Εθνική Ερασιτεχνική, αλλά δεν τα κατάφερε και θα αγωνίζεται και την επόμενη σεζόν στην Α1. Από την άλλη υποβιβάστηκαν στην Α2 ΕΠΣ Ημαθίας η Θύελλα Στενημάχου, η Αγία Βαρβάρα, η ΑΕΠ Βέροιας και ο Κεραυνός Επισκοπής, που τερμάτισαν στις τελευταίες θέσεις της βαθμολογίας.Η Νίκη Αγκαθιάς δεν δήλωσε συμμετοχή στο πρωτάθλημα της Α1 ΕΠΣ Ημαθίας

## A2΄Κατηγορία

#### 1ος όμιλος

#### 2ος όμιλος

## Β΄Κατηγορία

## Γ΄Κατηγορία

#### 1ος όμιλος

#### 2ος όμιλος

## Πηγές
*Α2 Ερασιτεχνική (Α’ όμιλος) – Τα αποτελέσματα και η τελική βαθμολογία sportsup.gr , 31-3-2013
*Β’ Ερασιτεχνική – Το πανόραμα της τελευταίας αγωνιστικής sportsup.gr , 13-2-2013
*Γ’ Ερασιτεχνική – Τα αποτελέσματα της τελευταίας αγωνιστικής στους δύο ομίλους Imathia Sports News , 24-4-2013

Κατηγορία:Ε.Π.Σ. Ημαθίας
Κατηγορία:Εγχώρια ποδοσφαιρικά πρωταθλήματα 2012-2013
2846 Ούλπο

Ο **Ούλπο (Ylppö)** είναι ένας αστεροειδής που περιφέρεται στην εξωτερική (δηλαδή την προς τον Δία) περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 11,138. Ανακαλύφθηκε το 1942 από τη Φινλανδή αστρονόμο Λίιζι Ότερμα, που παρατηρούσε από το Τούρκου, και πήρε το όνομά του προς τιμή του Φινλανδού παιδιάτρου `Αρβο Ούλπο (* Arvo Ylppö*, 1887–1992).

## Φυσικά χαρακτηριστικά
Η μέση διάμετρος του Ούλπο εκτιμάται σε 28,15 χιλιόμετρα, ενώ το γεωμετρικό άλβεδό του είναι 0,117 ± 0,017. Ο Ούλπο περιστρέφεται γύρω από τον εαυτό του με περίοδο άνω των 12 ωρών περίπου.

## Εξωτερικοί σύνδεσμοι
* Τροχιά από το JPL (Java) / Εφημερίδα

Ουλπο
2849 Σκλόφσκι

μικρογραφία|Η τροχιά του αστεροειδούς 2849 Σκλόφσκι
Ο **Σκλόφσκι (Shklovskij)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,7. Ανακαλύφθηκε το 1976 από τον Σοβιετικό αστρονόμο Νικολάι Τσερνίχ, που παρατηρούσε από το Ναουτσνί της Κριμαίας, και πήρε το όνομά του προς τιμή του Σοβιετικού ραδιοαστρονόμου Ιώσηφ Σκλόφσκι (Иосиф Самуилович Шкловский, 1916–1985).

## Φυσικά χαρακτηριστικά
Η μέση διάμετρος του Σκλόφσκι εκτιμάται σε 15,1 χιλιόμετρα περίπου, ενώ το γεωμετρικό άλβεδό του είναι 0,064 ± 0,017.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Σκλοφσκι
2847 Παρβάτι

Η **Παρβάτι (Parvati)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,5. Ανακαλύφθηκε το 1959 από το προσωπικό του Αστεροσκοπείου Λόουελ, στο Φλάγκσταφ της Αριζόνα, και πήρε το όνομά της από την ομώνυμη θεά του Ινδουισμού, σύζυγο του Σίβα.

## Φυσικά χαρακτηριστικά
Τα φυσικά χαρακτηριστικά της Παρβάτι είναι άγνωστα.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Παρβατι
2848 ASP

Ο **ASP** είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,1. Ανακαλύφθηκε το 1959 από το προσωπικό του Πανεπιστημίου της Ιντιάνα (Αστεροσκοπείο "Goethe Link" στο Μπρούκλυν της Ιντιάνα), και πήρε το όνομά του προς τιμή της Αστρονομικής Εταιρείας του Ειρηνικού (ASP = Astronomical Society of the Pacific).

Αξιοσημείωτη είναι η μικρή κλίση της τροχιάς του ASP ως προς την εκλειπτική, μόλις 54΄53΄΄.

## Φυσικά χαρακτηριστικά
Τα φυσικά χαρακτηριστικά του ASP είναι άγνωστα.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

ASP
Αττική (αποσαφήνιση)

Η λέξη **Αττική** μπορεί να αναφέρεται στα παρακάτω:

## Τοπωνύμια
### Ελλάδα
* Αττική, ιστορική περιοχή της Ελλάδας
* Αποκεντρωμένη Διοίκηση Αττικής, βαθμίδα δημόσιας διοίκησης της Ελλάδας
* Περιφέρεια Αττικής, πρώην νομός της Ελλάδας, πλέον μία από τις 13 κεντρικές περιφέρειες
* Νομός Αττικής, παλαιότερη διοικητική διαίρεση της Ελλάδας
* Επαρχία Αττικής, παλαιότερη επαρχία του ομώνυμου νομού
* Αττική (συνοικία) ή Πλατεία Αττικής, συνοικία του Δήμου Αθηναίων
* Σταθμός Αττική (Μετρό Αθήνας), σταθμός του Μετρό της Αθήνας που εξυπηρετεί την ομώνυμη συνοικία

### ΗΠΑ
* Αττική, Ιντιάνα
* Αττική, Αιόβα
* Αττική, Κάνσας
καθώς και άλλοι οικισμοί με το όνομα Άττικα στις Ηνωμένες Πολιτείες

## Άλλες χρήσεις
* Αττική Οδός, περιφερειακός αυτοκινητόδρομος του νομού Αττικής
* Αττική διάλεκτος, διάλεκτος της αρχαίας ελληνικής γλώσσας
* Αττική (επίτακτο), ελληνικό ατμόπλοιο που ως επίτακτο πλωτό νοσοκομείο βυθίστηκε το 1941 από γερμανική επιδρομή